hotchpotch/miracl-hf-unified huggingface dataset:
อีเมลลับฉบับ, ไซมอน
อีเมลลับฉบับ, ไซมอน () เป็นภาพยนตร์แนวโรแมนติกดราม่า, วัยรุ่น และ ตลกดราม่า โดยเนื้อเรื่องภาพยนตร์เรื่องนี้สร้างขึ้นร่วมกับนวนิยายเรื่อง Simon vs. the Homo Sapiens Agenda ซึ่งเขียนโดย เบ็คกี้ แอลเบอร์ทาลลี ภาพยนตร์เรื่องนี้กำกับโดยเกร็ก เบอร์ลานติ เขียนบทภาพยนตร์โดย ไอแซก แอปเทกเกอร์ และ เอลิซาเบธ เบอร์เกอร์ ซึ่งภาพยนตร์เรื่องนี้แสดงนำโดย นิก รอบินสัน, จอช เดอเมล และ เจนนิเฟอร์ การ์เนอร์ เรื่องราวของภาพยนตร์เรื่องนี้เป็นเรื่องราวเกี่ยวกับเด็กหนุ่มที่มีชื่อว่า ไซมอน สเปียร์ ที่ต้องปิดบังผู้เองมาตลอดว่าเขาเป็นเกย์เพื่อที่จะทำให้ชีวิตของเขาเป็นปกติ จนกระทั่งวันหนึ่งเขาได้มีโอกาสเจอบุคคลนิรนามทางออนไลน์ในโรงเรียนเดียวกันกับเขาซึ่งประกาศตัวว่าเป็นเกย์เหมือนกัน ซึ่งไซมอนก็ได้ตกหลุมรักกับบุคคลนิรนามทางออนไลน์คนนั้น
"อีเมลลับฉบับ, ไซมอน" ถูกนำมาฉายครั้งแรกในงานเทศกาลภาพยนตร์ Mardi Gras Film Festival ในวันที่ 27 กุมภาพันธ์ พ.ศ. 2561 ก่อนจะถูกฉายในประเทศสหรัฐอเมริกาเป็นครั้งแรกในวันที่16 มีนาคม พ.ศ. 2561 โดย ทเวนตีท์เซนจูรีฟอกซ์ และ นำเข้ามาฉายในประเทศไทยเป็นครั้งแรกในวันที่ 24 พฤษภาคม พ.ศ. 2561 ซึ่งภาพยนตร์เรื่องนี้ถือเป็นภาพยนตร์เกี่ยวกับความรักของเพศที่สามในช่วงวัยรุ่นเรื่องแรกที่บริษัทภาพยนตร์ระดับเดอะบิ๊กซิกซ์ของฮอลลีวู้ดทำ
ไซมอน สเปียร์ เด็กหนุ่มวัยรุ่นที่กำลังศึกษาในระดับมัธยมศึกษาตอนปลายคนหนึ่งในเมืองแอตแลนตา, รัฐจอร์เจีย ที่ต้องปิดบังตัวเองมาตลอดว่าเป็นเกย์ เขาเป็นคนที่ค่อนข้างจะเก็บตัวและรักครอบครัวมาก เขามีเพื่อนสนิทด้วย 3 คนคือ นิกและลีอาห์ซึ่งเป็นเพื่อนสนิทตั้งแต่สมัยอนุบาล กับแอ๊บบี้ซึ่งเป็นนักเรียนที่เพิ่งจะย้ายเข้ามาเรียนใหม่
วันหนึ่งเขาได้มีโอกาสเจอกับบุคคลนิรนามทางออนไลน์ซึ่งอยู่โรงเรียนเดียวกันกับเขาที่ใช้นามแฝงว่า “บลู” โดยบลูได้ประกาศตัวเองผ่านทางบล็อกเกอร์ของโรงเรียนว่าเขาเป็นเกย์และนั้นก็เป็นจุดเริ่มต้นที่ทำให้ไซมอนได้รู้จักบลู ซึ่งเขาก็ได้สร้างบัญชีอีเมลขึ้นมาใหม่และส่งอีเมลไปหาบลูโดยใช้นามแฝงว่า “ฌาคส์” ทั้งคู่ได้ทำการแอบติดต่อผ่านทางอีเมลกันสักระยะหนึ่ง
จนกระทั่งมาร์ตินผู้ที่แอบชอบแอ๊บบี้เพื่อนสนิทของไซมอน และเพื่อนร่วมชั้นเดียวกันกับเขาได้มีโอกาสไปเจอบทสนทนาทางอีเมลระหว่างไซมอนกับบลูโดยบังเอิญ จากเหตุการณ์นี้ทำให้มาร์ตินรู้ว่าไซมอนเป็นเกย์และได้สร้างบัญชีอีเมลขึ้นมาใหม่เพื่อแอบคุยกับบลู ซึ่งเขาก็ได้ทำการบันทึกหน้าจอบทสนทนาทางอีเมลระหว่างไซมอนกับบลู และทำการข่มขู่ไซมอนให้ช่วยเขากับแอ๊บบี้ให้คบกันให้ได้โดยหากไซมอนไม่สามารถทำได้เรื่องราวระหว่างไซมอนกับบลูก็จะถูกเปิดโปงออกมาทั้งหมด ดังนั้นไซมอนจึงจำเป็นต้องทำทุกวิถีทางที่จะทำให้แอ๊บบี้คบกับมาร์ติน เพื่อที่มาร์ตินจะได้ไม่เปิดโปงความลับระหว่างเขากับบลู และหลังจากนั้นเรื่องราวต่างๆก็ได้เกิดขึ้น
บรายัน เบเกเลส
บรายัน อันโตนิโอ เบเกเลส (; เกิด 28 พฤศจิกายน ค.ศ. 1985) เป็นนักฟุตบอลชาวฮอนดูรัส ปัจจุบันเขาเล่นให้กับสโมสรเนกักซาในลิกา เอเมเอกิส นอกจากนี้ยังเล่นให้กับทีมชาติฮอนดูรัสในตำแหน่งกองหลัง
เบเกเลสลงเล่นนัดแรกให้กับทีมชาติฮอนดูรัสเมื่อเดือนกันยายน ค.ศ. 2010 ซึ่งเป็นนัดกระชับมิตรพบกับแคนาดา ต่อมาวันที่ 26 มกราคม ค.ศ. 2013 เขาทำประตูแรกในนามทีมชาติ ในการแข่งขันรอบรองชนะเลิศชิงแชมป์อเมริกากลาง ช่วยให้ฮอนดูรัสเอาชนะเบลีซ 1–0 ผ่านเข้าสู่รอบชิงชนะเลิศได้สำเร็จ เขายังติดทีมชาติในการแข่งขันโกลด์คัพเมื่อปี 2011 ต่อมาวันที่ 7 มิถุนายน ค.ศ. 2014 เขาได้รับใบแดงในนัดกระชับมิตรพบกับอังกฤษที่ไมแอมี
สมาคมฟุตบอลเกาหลี
สมาคมฟุตบอลเกาหลี () เป็นสมาคมฟุตบอลในประเทศเกาหลีใต้ ดูแลการแข่งขันฟุตบอลลีก เคลีก รวมถึงฟุตบอลทีมชาติเกาหลีใต้ มีสำนักงานตั้งอยู่ที่กรุงโซล ก่อตั้งเมื่อปี ค.ศ. 1928 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
ซีรู อัลวีส
ซีรู เอนริเก อัลวีส เฟไรรา ซิลวา (เกิด 18 เมษายน ค.ศ. 1989) เป็นนักฟุตบอลชาวบราซิล เล่นตำแหน่งกองหน้า
ซีรูย้ายมาร่วมทีมชลบุรีในเดือนธันวาคม ค.ศ. 2017 เขาทำประตูแรกในนัดที่ชลบุรีเปิดบ้านเอาชนะชัยนาท ฮอร์นบิล 2-0 เมื่อวันที่ 8 เมษายน ค.ศ. 2018
สหพันธ์ฟุตบอลเม็กซิโก
สหพันธ์ฟุตบอลเม็กซิโก () หรือ เฟเมซฟุต () เป็นสมาคมฟุตบอลในประเทศเม็กซิโก ดูแลการแข่งขันฟุตบอลลีก ลิกา เอเมเอกิส รวมถึงฟุตบอลทีมชาติเม็กซิโก ก่อตั้งเมื่อวันที่ 23 สิงหาคม ค.ศ. 1927 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1929 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
สมาคมฟุตบอลแอฟริกาใต้
สมาคมฟุตบอลแอฟริกาใต้ () เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992
สหภาพฟุตบอลรัสเซีย
สหภาพฟุตบอลรัสเซีย () เป็นสมาคมฟุตบอลในประเทศรัสเซีย ดูแลการแข่งขันฟุตบอลลีก รัสเซียนพรีเมียร์ลีก รวมถึงฟุตบอลทีมชาติรัสเซีย มีสำนักงานตั้งอยู่ที่กรุงมอสโก ก่อตั้งเมื่อวันที่ 19 มกราคม ค.ศ. 1912
สหพันธ์ฟุตบอลอิตาลี
สหพันธ์ฟุตบอลอิตาลี () หรือ เอฟเฟอีจีชี () เป็นสมาคมฟุตบอลในประเทศอิตาลี ดูแลการแข่งขันฟุตบอลลีก เซเรียอา รวมถึงฟุตบอลทีมชาติอิตาลี มีสำนักงานตั้งอยู่ที่กรุงโรม ก่อตั้งเมื่อวันที่ 15 มีนาคม ค.ศ. 1898
สหพันธ์ฟุตบอลออสเตรเลีย
สหพันธ์ฟุตบอลออสเตรเลีย () เป็นสมาคมฟุตบอลในประเทศออสเตรเลีย ดูแลการแข่งขันฟุตบอลลีก เอลีก รวมถึงฟุตบอลทีมชาติออสเตรเลีย มีสำนักงานตั้งอยู่ที่เมืองซิดนีย์ ก่อตั้งเมื่อปี ค.ศ. 1961 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1963 และเข้าร่วมกับสมาพันธ์ฟุตบอลเอเชีย เมื่อปี ค.ศ. 2006
เจ้าสาวช่างยนต์
เจ้าสาวช่างยนต์ ละครโทรทัศน์ไทย แนวคอมเมดี้,ดราม่า จาก ช่อง 7 HD ผลิตโดยบริษัท มากกว่าฝัน จำกัด เขียนบทประพันธ์โดย พาวรีย์ บทโทรทัศน์โดย เบญจมาศ ดาลหิรัญรัตน์, สิริรัตน์ บัวหิรัญ กำกับการแสดงโดย ชาญชัย สวัสดิวิชัยกุล นำแสดงโดย วรากร ศวัสกร, คริษฐา สังสะโอภาส ออกอากาศทุกวันจันทร์–พฤหัสบดี เวลา 18.50–20.00 น. และวันศุกร์ เวลา 18.30–19.40 น. เริ่มออกอากาศตอนแรกวันจันทร์ที่ 13 สิงหาคม พ.ศ. 2561 โดยออกอากาศต่อจากละครเรื่อง เชิง ชาย ชาญ
เสี่ยฮง ผู้บริหารธุรกิจผลิตชิ้นส่วนรถยนต์ขนาดใหญ่ มีลูกชาย 2 คน ภูภัทร คนโตที่ครอบครัวความหวังฝากให้ดูแลธุรกิจ และ ธีรนันท์ คนเล็กที่มีนิสัยเอาแต่ใจและไม่ค่อยจะลงรอยกับภูภัทร เพราะคิดมาตลอดว่าพ่อแม่ลำเอียงรักลูกไม่เท่ากัน และด้วยนิสัยติดเพื่อนรักเพื่อนแบบเฮไหนเฮกันจึงมีปัญหาชกต่อยกับนักเรียนช่างยนต์ด้วยกันเสมอ จะมีก็แต่ มีนา เพื่อนร่วมชั้นเรียนที่เขาแอบชอบสามารถสยบได้ เสี่ยฮง หมายมั่นให้ ภูภัทร บริหารงานบริษัทต่อจึงส่งไปเรียนต่อเมืองนอก ระหว่างเรียนที่เมืองนอกภูภัทรได้ตกหลุมรักชมพู่ ลูกสาวเสี่ยสมยศเจ้าของบ่อนผู้มีอิทธิพลในย่านนั้น แต่ด้วยความอ่อนต่อโลกภูภัทรกลับเจอปัญหาชู้สาวกับชมพู่ จนต้องหนีกลับมาไทย สร้างอับอายให้กลับตระกูลค้าเจริญเป็นอย่างมาก และเมื่อกลับมาเมืองไทยเขากลับกลายเป็นคนละคนจากคนพูดน้อยและเงียบขรึมก็ทำตัวเหลวไหลไม่สนใจการงานแถมยังทำตัวเป็นคาสโนว่าตัวพ่อ เจ้าชู้เที่ยวเตร่ ไม่สนใจงานการเสี่ยฮง จึงคิดหาเมียให้ลูกชายเป็นตัวเป็นตนด้วยความคิดที่ว่าเขาคงจะทำตัวดีขึ้น มีนา สาวแกร่งประจำคณะช่างยนต์ อาศัยอยู่ในชุมชนกับแม่แก้วและ เมษา น้องชายสุดแสบ มีนา เธอเป็นคนจิตใจดีเป็นที่รักของเพื่อนและคนในชุมชน หลังจากเลิกเรียนเธอจะมีช่วยแม่แก้วที่อาศัยบริเวณหน้าบ้านขายขนมไทยหาเงินเลี้ยงลูก นอกจากนี้ มีนา ยังรับ จ็อบพิเศษที่อู่ซ่อมรถยนต์ โดยมี วีรวัฒน์ ลูกชายเจ้าของอู่แอบหมายปองอยู่ แต่พ่อแม่ของเขาไม่เห็นด้วยเพราะหาคนที่คู่ควรไว้ให้แล้วอีกทั้งฐานะทางบ้านมีนาก็ไม่เหมาะสมกับลูกชายตน
เจิง กั๋วฟาน
เจิง กั๋วฟาน (; 26 พฤศจิกายน ค.ศ. 1811 – 12 มีนาคม ค.ศ. 1872) ชื่อเกิดว่า เจิง จื่อเฉิง (曾子城) ชื่อรองว่า ปั๋วหาน (伯涵) และบรรดาศักดิ์ว่า อี้หย่งโหฺวขั้นหนึ่ง (一等毅勇侯) เป็นชาวจีนสมัยปลายราชวงศ์ชิง เป็นรัฐบุรุษ นายทหาร และปรัชญาเมธีลัทธิขงจื๊อ มีชื่อเสียงจากการจัดตั้งและวางระเบียบทัพเซียง (湘軍) ซึ่งช่วยกองทัพราชวงศ์ชิงในการปราบขบวนการเมืองแมนแดนสันติ (太平天國運動) และรื้อฟื้นความเป็นปึกแผ่นของราชวงศ์ เขายังมีส่วนในการวางรูปแบบการปฏิรูปถงจื้อ (同治中興) พร้อมด้วยคนสำคัญอีกสองคน คือ จั่ว จงถัง (左宗棠) และหลี่ หงจาง (李鴻章) เพื่อยับยั้งความล่มจมของราชวงศ์ นอกจากนี้ เขาเป็นที่รู้จักเพราะวิสัยทัศน์ทางยุทธศาสตร์ ความสามารถในการปกครอง และบุคลิกภาพอันสูงศักดิ์ตามหลักปฏิบัติขงจื๊อ แต่ก็มีความโหดร้ายรุนแรงต่อกบฏที่ปราบได้ เขายังเป็นตัวอย่างของผู้ซื่อสัตย์ภักดีในยุคสมัยอลหม่าน แต่ก็มีผู้มองเขาเป็นจุดเริ่มต้นของลัทธิขุนศึก
เขาเกิด ณ เซียงเซียง (湘乡) ในหูหนาน (湖南) เป็นบุตรของเจิง หลินชู (曾麟書) สืบเชื้อสายมาจากเจิงจื่อ (曾子) ปรัชญาเมธีขงจื๊อ เขาศึกษา ณ วิทยาลัยเยฺว่ลู่ (嶽麓書院) ในฉางชา (长沙) สอบขุนนางระดับเมืองผ่านใน ค.ศ. 1833 และสอบขุนนางระดับมณฑลผ่านในปีถัดมา ครั้น ค.ศ. 1838 เขาอายุได้ 27 ก็สอบขุนนางระดับชาติผ่าน ได้เป็นราชบัณฑิตชั้นจิ้นชื่อ (進士) จึงได้รับแต่งตั้งไปสถาบันฮั่นหลิน (翰林院) เพื่อทำหน้าที่ทางอักษร เมื่อเข้าสถาบันฮั่นหลินแล้ว เขาเปลี่ยนชื่อตัวจาก "จื่อเฉิง" (子城) เป็น "กั๋วฟาน" (國藩) เพื่อให้ดูอลังการขึ้น และปฏิบัติราชการอยู่ในนครหลวงเป่ย์จิง (北京) เป็นเวลากว่า 13 ปี หน้าที่ส่วนใหญ่เป็นการตีความวรรณกรรมคลาสสิกของจื๊อ เขาได้รับเลื่อนขั้นเร็วมากเพราะความอนุเคราะห์ของอาจารย์ คือ มู่จางอา (穆彰阿) ภายในห้าปีก็มีตำแหน่งสูงถึงขั้นสอง
ใน ค.ศ. 1843 เขาได้รับแต่งตั้งเป็นผู้ตรวจข้อสอบมณฑลซื่อชวน (四川鄉試正考官) หกปีให้หลัง เขาได้เป็นรองเจ้ากรมพิธี (禮部侍郎) ต่อมาใน ค.ศ. 1851 มารดาของเขาเสียชีวิต เขาจึงต้องกลับหูหนานไปปลงศพสามปี ขณะนั้น ขบวนการเมืองแมนแดนสันติ (太平天國運動) ก่อการกำเริบทั่วหูหนาน สามารถยึดครองเมืองตลอดสองฝั่งฉางเจียง (長江) จึงมีราชโองการพิเศษให้เขาไปช่วยผู้ดำรงตำแหน่งสฺวินฝู่ (巡撫) แห่งหูหนานในการรวบรวมกำลังต่อต้านกบฏ เขาริเริ่มจัดตั้งทัพเรือและทัพปืนใหญ่เพื่อใช้ปราบกบฏ กองกำลังของเขาภายหลังได้ชื่อว่า "ทัพเซียง" ในการควบคุมทัพเซียง เขาใช้นโยบาย "ผูกพันฉันครอบครัว รับผิดชอบเป็นรายคน ใช้วินัยยืดหยุ่นแต่ต้องรู้จักรับผิดชอบ เพิ่มเบี้ยหวัดทหาร เคารพซึ่งกันและกันในกองทัพ สร้างความสัมพันธ์อันแข็งแกร่งในไพร่พล"
เมื่อปะทะกันครั้งแรก ตัวเขาเองไม่อาจเอาชนะกลุ่มกบฏได้ แต่ผู้บังคับบัญชารองจากเขาทำหน้าที่ได้สำเร็จลุล่วงดีกว่าเขา เพราะสามารถยึดฉางชา เมืองเอกของหูหนาน คืนได้ ทั้งยังทำลายทัพเรือกบฏป่นปี้ หลังจากผู้ใต้บัญชาประสบชัยชนะดังกล่าวแล้ว เขาจึงสามารถยึดเมืองอู่ชาง (武昌) และฮั่นหยาง (漢陽) คืนจากกบฏ เขาได้รับปูนบำเหน็จเป็นรองเจ้ากรมยุทธ์ (兵部侍郎)
โอตกูตูร์
โอตกูตูร์ (, "การตัดเย็บชั้นสูง, แฟชั่นชั้นสูง") เป็นการสร้างสรรค์เครื่องแต่งกายให้เข้ากับผู้สวมใส่โดยเฉพาะ โอตกูตูร์เป็นแฟชั่นหรูหราที่ทำขึ้นด้วยมือตั้งแต่เริ่มจนจบ ทำอย่างมีคุณภาพสูง แพง และบางครั้งใช้ใยผ้าที่ไม่ธรรมดาและการเย็บอย่างบรรจงในรายละเอียด และจบงานด้วยช่างเย็บผู้มากประสบการณ์และมีฝีมือซึ่งมักใช้เทคนิคที่ทำด้วยมือและใช้เวลานานอย่างมาก
เดอะสวีตเอสเคป
เดอะสวีตเอสเคป () เป็นสตูดิโออัลบัมชุดที่ 2 ของนักร้องชาวอเมริกัน เกว็น สเตฟานี ออกจำหน่าย 1 ธันวาคม ค.ศ. 2006 กับสังกัดอินเตอร์สโคปเรเคิดส์ เดิมทีจะทำเป็นอัลบัมการกลับมาของวงโนเดาต์ หลังจากออกอัลบัมเดี่ยวชุดแรก "Love. Angel. Music. Baby." (2004) สเตฟานีตัดสินใจบันทึกเสียงเป็นอัลบัมชุด 2 โดยใช้วัตถุดิบที่เหลือจากอัลบั้ม "Love. Angel. Music. Baby." งานเพลงของอัลบัมนี้ดูคล้ายกับอัลบัมชุดก่อน แต่เพิ่มซาวด์ป็อปสมัยใหม่มากขึ้น ได้รับเสียงวิจารณ์ทั้งบวกและลบจากนักวิจารณ์เพลงร่วมสมัย โดยวิจารณ์ว่าค่อนข้างคล้ายกับ "Love. Angel. Music. Baby." อย่างมาก
ซิงเกิลนำคือ "Wind It Up" ที่ติดชาร์ตทั่วโลก และตามด้วยซิงเกิล "The Sweet Escape" ที่ประสบความสำเร็จมากกว่า โดยอัลบัม "The Sweet Escape" ขึ้นอันดับเพลงสูงสุดระดับท็อป 5 ในสหรัฐ, แคนาดา และออสเตรเลีย และสูงสุดในท็อป 20 ในสหราชอาณาจักร ทัวร์สนับสนุนอัลบัมนี้ใช้ชื่อว่า เดอะสวีตเอสเคปทัวร์ เริ่มต้นในเดือนเมษายน 2007 ในอเมริกาเหนือ, โคลอมเบีย, ออสเตรเลีย, เอเชีย และยุโรป
Neutrophil
เซลล์ Neutrophil หรือPMNเซลล์เม็ดเลือดขาวชนิดหนึ่งที่เรียกว่า "polymorphonuclear neutrophils" (PMN) ซึ่งมีนิวเคลียสแยกย่อยต่างรูปกันไปมีหลายติ่ง เซลล์นี้สร้างมาจากไขกระดูก มีมาก 60 - 70 % เป็นเซลล์เม็ดเลือดขาว เซลล์นี้เป็นเซลล์แรกที่จะกำจัดสิ่งแปลกปลอม เช่นเชื้อโรค เซลล์มีขนาดประมาณ 10 – 15 ไมโครเมตร ส่วนมากมีนิวเคลียส 3 – 5 lobes บางครั้ง อาจพบเซลล์ระยะอ่อนกว่า neutrophil ที่นิวเคลียสยังไม่มีการแบ่ง lobe มองเห็นเป็นลักษณะคล้ายเกือกม้า เรียกว่า band form neutrophil
หน้าที่ของ neutrophil
หน้าที่ของ neutrophils คือป้องกันรุกรานจากเชื้อโรคภ่ยนอกร่างกายโดยจะต้องทำงานร่วมกับภูมิคุ้มกัน Compliment cytokines เพื่อจะชี้เป้าหมาย นอกจากป้องกันการรุกรานจากเชื้อโรคนอกร่างกาย neutrophils ยังมีบทบาทในเรื่องการอักเสบที่เกิดจากโรคเช่น โรคข้ออักเสบรูมาตอยด์ เก๊าท์ หรือเนื้อเยื่อที่ได้รับบาดเจ็บ ซึ่งจะเกิดกระบวนการทำให้ neutrophilsมายังที่เกิดเหตุและเพิ่มการไหลเวียนของเลือดมายังที่เกิดเหตุทำให้โรคหายเร็วขึ้น
การแปลผล
ในการรายงานผลแต่ละแห่งอาจจะใช้คำไม่เหมือนกันเช่น Neutrophil,polymorphonuclear cell,PMN ทั้งหมดคือความหมายเดียวกัน การแปลผลเม็ดเลือดขาวจะต้องค่าปกติของเม็ดเลือดชนิด Neutrophilค่าผิดปกติ
ค่า Neutrophil ต่ำที่เรียกว่า neutropenia สาเหตุจำนวน Neutrophil สูงกว่าปกติ เรียกว่า neutrophilia สาเหตุHemoglobin | Hematocrit | Red blood cell | Inclusion body | Reticulocyte count | MCV | MCHC | MCH | ลักษณะเม็ดเลือดแดง | เกล็ดเลือด | เม็ดเลือดขาว | Neutrophil | Lymphocyte | Eosinophil | Monocyte | Basophil| Rh | กรุปเลือด
อังศุ มลิก
อังศุ มลิก (; ; เกิดวันที่ 23 มีนาคม ค.ศ. 1987) เป็นนักแสดงชาวอินเดีย มีชื่อเสียงโด่งดังจากบทบาท พระนางสิริมหามายา พระพุทธมารดาจากเรื่อง ศรีสิทธัตถะ โคตมะ และบทพระแม่ลักษมี จากละครชุด พิฆเนศ มหาเทพไอยรา
ริยังกา จันทา
ริยังกา จันทา (; ; เกิดวันที่ 14 สิงหาคม ค.ศ. 1992) เป็นนักแสดงหญิงชาวอินเดีย มีชื่อเสียงโด่งดังจากบทบาท นางกายาตรี (พี่สาวของพระแม่สตี) จากซีรีส์เรื่อง ศิวะ พระมหาเทพ, พระนางเทราปตี จากซีรีส์เรื่อง หนุมาน สงครามมหาเทพ, พระนางโรหินี จากซีรีส์เรื่อง พิฆเนศ มหาเทพไอยรา และบทพระนางสเตทิราที่ 1 พระมเหสีในพระเจ้าดาไรอัสที่ 3 แห่งเปอร์เซีย จากซีรีส์เรื่องศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
พระสมณานัมวุฑฒาจารย์ (โฝ พ็องเดี้ยว)
พระสมณานัมวุฑฒาจารย์ นามเดิม กิ้มโฝ เซี่ยงว่อง ฉายา พ็องเดี้ยว เป็นบรรพชิตอนัมนิกาย อดีตรองเจ้าคณะใหญ่อนัมนิกาย อดีตเจ้าอาวาสวัดอุภัยราชบำรุง
พระสมณานัมวุฑฒาจารย์ มีนามเดิมว่า กิ้มโฝ เซี่ยงว่อง เกิดเมื่อวันที่ 25 สิงหาคม พ.ศ.2458 ณ บ้านหนองสำรอง ตำบลบ้านใหม่ อำเภอท่าม่วง จังหวัดกาญจนบุรี เป็นบุตร นายฮับฮี่ เซี่ยงว่อง นางเผือก เซี่ยงหว็อง มีพี่น้องทั้งหมด 8 คน
เมื่ออายุ23ปี จึงได้เข้าอุปสมบทเป็นพระภิกษุ ณ พระอุโบสถวัดถาวรวราราม ตำบลบ้านเหนือ อำเภอเมืองกาญจนบุรี จังหวัดกาญจนบุรี เมื่อวันที่ 15 พฤษภาคม พ.ศ.2480 โดยมีหลวงพ่อเทียม เป็นพระอุปัชฌาย์ พระอาจารย์เตี๊ยบถ่อ เป็นพระกรรมวาจาจารย์ พระอาจารย์ตามเทื่อ เป็นพระอนุสาวนาจารย์ ได้ฉายา พ็องเดี้ยวพระสมณานัมวุฑฒาจารย์ (โฝ พ็องเดี้ยว) มรณภาพเมื่อวันที่ 10 กรกฎาคม พ.ศ.2527 ด้วยโรคนิ่วในถุงน้ำดี ณ โรงพยาบาลรามาธิบดี สิริอายุ 69 ปี พรรษา47
วันพุธที่ 25 กรกฎาคม พ.ศ.2533 เวลา 15.00 น.สมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จในการพระราชทานดินบรรจุศพ ณ วัดถ้ำเขาน้อย ตำบลม่งชุม อำเภอท่าม่วง จังหวัดกาญจนบุรี
การทัพของฝรั่งเศสในอียิปต์และซีเรีย
การทัพของฝรั่งเศสในอียิปต์และซีเรีย (; ค.ศ. 1798–1801) เป็นการทัพของนโปเลียน โบนาปาร์ตในพื้นที่ดินแดนออตโตมันซึ่ประกอบไปด้วยอียิปต์และซีเรีย เพื่อแสวงหาผลประโยชน์ทางการค้าในพื้นที่ ทำให้บริเตนใหญ่ไม่สามรถเข้าถึงพื้นที่บริติชอินเดียได้ และไม่สามรถค้นคว้างานทางด้านวิทยาศาสตร์ในบริเวณที่บริเวณแห่งนั้นได้ การทัพนี้ยังเป็นอีกหนึ่งของจุดประสงค์หลักของการเกิดการทัพเมดิเตอร์เรเนียน ค.ศ. 1798 ซึ่งเป็นการยุทธวิธีทางการทัพเรือเพื่อยึดพื้นที่ของเขตแดนมอลตรา
ในพื้นที่บริเวณได้เป็นเส้นทางสำคัญในการพบศิลาโรเซตตา ซึ่งจะทำให้มีการเปลี่ยนประวัติศาสตร์หลายอย่างในตอนแรงนโปเลียนและคณะติดตามสามรถผ่านเข้ามายังพื้นที่อย่างราบรื่น แต่เมื่อถึงซีเรียต้องถอยทัพกับพื้นที่เนื่องจากปัญหาภายในประเทศ และการพ่ายแพ้ของกองเรือฝรั่งเศสในยุทธการที่แม่น้ำไนล์ ก็จึงจำเป็นต้องกลับทัพ
ฌ็อง-บาติสต์ กอลแบร์ มาร์ควิสแห่งแซเญอแล
ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (; 1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14
เฮนริ ฟิเกโรอา
เฮนริ อาดัลเบร์โต ฟิเกโรอา อาลอนโซ (; เกิด 28 ธันวาคม ค.ศ. 1992) เป็นนักฟุตบอลชาวฮอนดูรัส ปัจจุบันเขาเล่นตำแหน่งกองหลังให้กับสโมสรฟุตบอลโมตากัว
การ์ลุส อาเลชังดรี จี โซซา ซิลวา
การ์ลุส อาเลชังดรี จี โซซา ซิลวา (; เกิด 1 สิงหาคม ค.ศ. 1986) หรือ การ์เลา () เป็นนักฟุตบอลชาวบราซิล ปัจจุบันเล่นให้กับพัทยา ยูไนเต็ดในตำแหน่งกองหน้า
วันที่ 28 เมษายน ค.ศ. 2008 การ์เลาเซ็นสัญญาสามปีกับดูกีจีกาเชียส ต่อมาวันที่ 11 กุมภาพันธ์ ค.ศ. 2009 เขาย้ายไปไลรีอาในโปรตุเกส เขาทำได้ 11 ประตูจากการลงเล่น 12 นัด ช่วยให้ทีมเลื่อนชั้นสู่ปรีไมราลีกาได้สำเร็จ
อย่างไรก็ตาม ในฤดูกาลถัดมา เขาทำได้เพียง 5 ประตูจากการลงเล่น 28 นัดในลีก ทำให้ในเดือนธันวาคม ค.ศ. 2010 เขาจึงย้ายไปร่วมทีมคาชิมะแอนต์เลอส์ในเจลีก แต่ในเดือนกรกฎาคมปีถัดมา เขาก็ถูกปล่อยยืมตัวให้กับเนอชาแตลซามักซ์ ในสวิตเซอร์แลนด์
ในเดือนกันยายน ค.ศ. 2011 การ์เลากลับไปโปรตุเกสอีกครั้งเพื่อเข้าร่วมทีมบรากา และเมื่อวันที่ 9 กันยายน ค.ศ. 2012 เขาทำประตูชัยช่วยให้บรากาเอาชนะไบรา-มาร์ 2–1
วันที่ 19 กุมภาพันธ์ ค.ศ. 2014 การ์เลาย้ายไปสโมสรฉือเจียจวงเอเวอร์ไบรต์ในจีน ต่อมาในเดือนมิถุนายน ค.ศ. 2017 เขาได้ย้ายไปอุบล ยูเอ็มที ยูไนเต็ด สโมสรน้องใหม่ในไทยลีก เขาทำประตูแรกให้กับสโมสรในนัดที่อุบลเปิดบ้านเสมอสุพรรณบุรี 2-2 เมื่อวันที่ 24 มิถุนายน ค.ศ. 2017
ในเดือนมิถุนายน ค.ศ. 2018 การ์เลาได้ย้ายไปร่วมทีมพัทยา ยูไนเต็ด และทำประตูแรกในนัดที่พัทยาบุกไปชนะทรูแบงค็อก ยูไนเต็ด 2-1 เมื่อวันที่ 7 กรกฎาคม ค.ศ. 2018
Club Friday the Series 10 รักนอกใจ
Club Friday the Series 10 รักนอกใจ เป็นละครชุดโทรทัศน์ของทางช่องจีเอ็มเอ็ม 25 ทีวีดิจิตอลหมายเลขช่อง 25 เค้าโครงเรื่องที่สร้างมาจากรายการปรึกษาปัญหาความรักยอดนิยมบนหน้าปัดวิทยุ สู่บทละครโทรทัศน์ที่เขียนมาจากเรื่องราวชีวิตจริง ผ่าน 10 ตอนที่นำมาทำเป็นซีรีส์ โดยที่ซีรีส์ครั้งนี้ได้เพิ่มความพิเศษก็คือมีการนำเสนอบทสรุปเป็นคลิปสั้นๆผ่านวิถีแห่งการนำเสนอความคิดเห็น จากทางโลกโดย พี่อ้อย-พี่ฉอด ทางธรรมโดย ท่านว. วชิรเมธี และทางจิตโดย หมอเอิ้น พิยะดา
อัสแซสซินส์ครีด โอดิสซี
อัสแซสซินส์ครีด โอดิสซี () ซีรีส์เกมอิงประวัติศาสตร์ในรูปแบบผจญภัยแนวการเล่นตามบทบาทพัฒนาโดย มอนทริออล และจัดจำหน่ายโดย ยูบิซอฟท์ เป็นเกมภาคหลักชุดที่ 11 ในซีรีส์เกม อัสแซสซินส์ครีด ซึ่งเป็นภาคต่อจาก อัสแซสซินส์ครีด ออริจินส์ ใน ค.ศ. 2017 โดยมีกำหนดการวางจำหน่ายในวันที่ 5 ตุลาคม ค.ศ. 2018 สำหรับเครื่องเล่น เพลย์สเตชัน 4, เอกซ์บอกซ์วัน และ ไมโครซอฟท์ วินโดวส์
รูปแบบการเล่นของภาคโอดิสซีนั้นเป็นการเล่นแบบโอเพนเวิลด์เหมือนภาคที่ผ่านมาโดยได้นำการต่อสู้ทางน้ำแบบในภาค 3 และภาค 4 กลับมาแต่ได้มีการเปลี่ยนแปลงรูปแบบการต่อสู้จากการต่อสู้ด้วยปืนมาใช้การยิงธนูแทน
อีกทั้งยังเป็นภาคแรกที่มีระบบบทพูดที่ผู้เล่นสามารถเลือกบทพูดของตัวละครเอกซึ่งจะส่งผลต่อการกระทำของตัวเอกในช่วงต่อไปจนกระทั่งจบเกมนอกจากนี้ยังเป็นภาคแรกที่ผู้เล่นสามารถเลือกตัวละครเอกได้ว่าจะเล่นเป็นตัวละครฝ่ายชายคือ อเล็กซิออส หรือตัวละครฝ่ายหญิงคือ แคสซานดรา ต่างจากภาคซินดิเคทที่ผู้เล่นสามารถเล่นได้ทั้ง 2 เพศโดยทักษะของทั้ง 2 ตัวละครสามารถนำไปพัฒนาความสัมพันธ์กับเอ็นพีซีหรือ ตัวละครที่ผู้เล่นไม่ได้ควบคุม ได้
ทั้ง อเล็กซิออส และ แคสซานดรา เมื่อเริ่มเกมจะรับบทเป็นทหารรับจ้างและสืบเชื้อสายจากกษัตริย์ผู้ยิ่งใหญ่ของสปาร์ตา พระเจ้าลีออนิดัสที่ 1
สำหรับเนื้อเรื่องในภาคโอดิสซีเรื่องราวจะเกิดในช่วง 431 ปีก่อนคริสตกาล หรือกว่า 400 ปีก่อนเหตุการณ์ในภาคออริจินส์โดยสมมุติเหตุการณ์ให้อยู่ในช่วง สงครามเพโลพอนนีเซียน ซึ่งเป็นการปะทะกันระหว่าง 2 รัฐที่ยิ่งใหญ่ในยุคโบราณอย่าง สปาร์ตา และ เอเธนส์ โดยผู้เล่นจะได้สวมบทเป็นทหารรับจ้างที่พลัดหลงและถูกเก็บมาเลี้ยงและต้องทำการเลือกว่าจะสู้ให้กับฝั่งสปาร์ตาหรือเอเธนส์และต้องสืบหาเบาะแสการหายตัวไปของ มายรินี แม่ของตัวเอกรวมถึงน้องของตัวเอกที่พลัดตกจากหน้าผาในพิธีบูชายัญตั้งแต่ยังเป็นทารกอีกทั้งยังถูกตามล่าจากลัทธิที่มีชื่อว่า ลัทธิคอสมอส เพื่อให้ได้รู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลัทธิทีละคนเพื่อสาวไปถึงเจ้าลัทธิที่เป็นบอสใหญ่
สำหรับโลกยุคปัจจุบันภาคโอดิสซีได้ดำเนินเนื้อเรื่องผ่าน เลย์ลา ฮัสซัน ซึ่งปรากฏตัวครั้งแรกในภาคออริจินส์
เอ็นเอ๊กซ์ที เทคโอเวอร์: บรุกลิน 4
เอ็นเอ๊กซ์ที เทคโอเวอร์: บรุกลิน 4 () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิกเอ็นเอ๊กซ์ที เทคโอเวอร์ครั้งนี้ จัดขึ้นในวันที่ 18 สิงหาคม 2018 ณ สนามBarclays Center ในเมืองบรุกลิน, นครนิวยอร์ก, รัฐนิวยอร์ก
สมาคมฟุตบอลอาร์เจนตินา
สมาคมฟุตบอลอาร์เจนตินา () เป็นสมาคมฟุตบอลในประเทศอาร์เจนตินา ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอาร์เจนตินา มีสำนักงานตั้งอยู่ที่กรุงบัวโนสไอเรส ก่อตั้งเมื่อวันที่ 21 กุมภาพันธ์ ค.ศ. 1893 โดยเข้าร่วมสหพันธ์ฟุตบอลนานาชาติเมื่อปี ค.ศ. 1912 และเข้าร่วมกับสมาพันธ์ฟุตบอลอเมริกาใต้เมื่อปี ค.ศ. 1916
สหพันธ์ฟุตบอลสหรัฐ
สหพันธ์ฟุตบอลสหรัฐ () หรือ ยูเอสเอสเอฟ () เป็นสมาคมฟุตบอลในสหรัฐ ดูแลการแข่งขันฟุตบอลลีก เมเจอร์ลีกซอกเกอร์ รวมถึงฟุตบอลชายทีมชาติสหรัฐ มีสำนักงานตั้งอยู่ที่เมืองชิคาโก ก่อตั้งเมื่อวันที่ 5 เมษายน ค.ศ. 1913 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1914 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961
ตำบลสักหลง
ไม่ปรากฏแน่ชัดว่าก่อตั้งเมื่อปีใด สันนิษฐานจากผู้รู้จากการสร้างวัดสักหลง ประมาณกว่า 2,000 ปีที่ผ่านมาสักหลงมีที่มาจากการไหลของน้ำแม่น้ำป่าสัก ซึ่งในฤดูน้ำหลากสายน้ำไหลมาตามแรงของน้ำเกิดเป็นแอ่งน้ำขนาดใหญ่ ร่องน้ำ คูคลอง (ในอดีตเรียกคูคลองที่พลัดหลงว่ากุด) กุดสักหลงบริเวณ หมู่ที่ 9 กุดสักแห้งบริเวณ หมู่ที่ 2,9 ปัจจุบันราษฎรอพยพมาตั้งบ้านเรือนทั้งหมดเหลือแต่แม่น้ำป่าสักไหลผ่านใจกลางตำบลและคูคลองต่าง ๆ สำหรับนำน้ำไปใช้ในการเกษตรปัจจุบันแยกเป็น 11 หมู่บ้าน
ส่วนใหญ่เป็นพื้นที่ราบลุ่มมีแม่น้ำป่าสักไหลผ่านกลางตำบลทำให้มีน้ำฉับพลันบ่อยครั้งในช่วงฤดูฝน พื้นที่ตอนบนเป็นภูเขาเตี้ยน้ำท่วมไม่ถึง ประชากรส่วนใหญ่ทำอาชีพทำการเกษตรกรรมตำบลสักหลง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่
ปฏิบัติการโดนเนอร์ไคล์
ปฏิบัติการโดนเนอร์ไคล์ (ปฏิบัติการทันเดอร์โบลท์) เป็นรหัสนามสำหรับปฏิบัติการทางทหารเยอรมันในสงครามโลกครั้งที่สอง ปฏิบัติการโดนเนอร์ไคล์ได้ถูกออกแบบมาเป็นปฏิบัติการอำนาจทางอากาศเพื่อสนับสนุนแก่ครีกซมารีเนอ(กองทัพเรือเยอรมัน) ในปฏิบัติการเซเบอรัส ที่ยังเป็นรู้จักกันคือ การตีฝ่าช่องแคบ
ในปี ค.ศ. 1941 เรือผิวน้ำของครีกซมารีเนอได้ดำเนินการตรวจเส้นทางเรือพาณิชย์ในการสนับสนุนเรืออูของเยอรมันในยุทธการแห่งแอตแลนติก ในเดือนมกราคม ค.ศ. 1941 ปฏิบัติการเบอร์ลินได้เปิดฉากภายหลังปฏิบัติการไรน์นือแบร์ก (Rheinübung) ในเดือนพฤษภาคม ปี ค.ศ. 1941 การครอบครองของกองเรือผิวน้ำแห่งราชนาวีได้ทำการขัดขวางฝ่ายเยอรมันเดินทางกลับสู่ท่าเรือในทะเลบอลติกหรือเยอรมนี เรือที่เหลือรอด เรือรบ ชาร์นฮอร์ชตและไกเซเนา และเรือลาดตระเวน พรินซ์ ยูจีน ได้จอดเทียบท่าเรือในแบร็สต์ ฝรั่งเศส ตลอดช่วงปี ค.ศ. 1941 กองบัญชาการการทิ้งระเบิดแห่งกองทัพอากาศหลวงได้สั่งให้โจมตีเรือในท่าเรือ จากที่อยู่ใกล้ของท่าเรือทำให้เครื่องบินรบแห่งกองทัพอากาศหลวงได้รับอนุญาตให้มีการบินหลายเที่ยวเพื่อโจมตีเป้าหมายได้อย่างต่อเนื่องและรวดเร็ว กองบัญชาการใหญ่แห่งกองทัพเรือเยอรมัน (OKM) และอดอล์ฟ ฮิตเลอร์มีความต้องการที่จะย้ายกองเรือออกห่างจากการโจมตีทางอากาศที่อาจจะเกิดขึ้น
ในเดือนธันวาคม ค.ศ. 1941 กองบัญชาการใหญ่แห่งกองทัพอาการเยอรมัน (OKL) ได้รับคำสั่งให้กำหนดแผนการอำนาจทางอากาศเพื่อปกป้องกองเรือเยอรมันสามลำเพื่อหลบหนีออกจากฝรั่งเศสไปยังเยอรมันผ่านช่องแคบอังกฤษ General der Jagdflieger (นายพลแห่งกองกำลังเครื่องบินขับไล่) อดอล์ฟ กัลลานด์ ได้ความเตรียมพร้อมทางอากาศสำหรับปฏิบัติการ ทั้งปฏิบัติการเซเบอรัสและปฏิบัติการสนับสนุน ดอนเนอร์เคีย ได้เปิดฉากขึ้นเมื่อวันที่ 11 กุมภาพันธ์ ค.ศ. 1942 ในช่วงแรกของปฏิบัติการของเยอรมันได้ประสบความสำเร็จอย่างน่าประหลาดใจ เรือของเยอรมันได้เดินทางถึงเยอรมนีเมื่อวันที่ 13 กุมภาพันธ์ ค.ศ. 1942 เพียงสองวันหลังจากเริ่มปฏิบัติการปฏิบัติการเซเบอรัสและดอนเนอร์เคีย
ในช่วงการตีฝ่าช่องแคบ ลุฟท์วัฟเฟอได้ประสบผลสำเร็จในการป้องกันการโจมตีทางอากาศต่อเรือเยอรมันในช่วงปฏิบัติการ จึงช่วยทำให้พวกเขาเดินทางไปถึงน่านน้ำเยอรมัน ในการสู้รบทางอากาศที่เกิดขึ้นทั่วช่องแคบอังกฤษต้องประสบความสูญเสียอย่างหนักสำหรับที่ไม่อาจย้อนคืนมา เยอรมันสูญเสียไปเล็กน้อยและปฏิบัติการก็ได้บรรลุเป้าหมาย
เจ้าชายฟิลิปแห่งซัคเซิน-โคบวร์คและโกทา
เจ้าชายฟิลิปแห่งซัคเซิน-โคบวร์คและโกทา () ประสูติเมื่อวันที่ 28 มีนาคม พ.ศ. 2387 ณ ปารีส เป็นพระโอรสพระองค์ใหญ่ใน เจ้าชายออกัสแห่งซัคเซิน-โคบวร์คและโกทา และ เจ้าหญิงคลิเมนไทน์แห่งออร์เลอ็อง โดยทรงเป็นพระราชนัดดาใน พระเจ้าหลุยส์-ฟีลิปที่ 1 แห่งฝรั่งเศส โดยทรงเป็นสมาชิกในฐานะจักรวรรดิโรมันคาทอลิก และทรงเป็นพระเชษฐาธิราชใน พระเจ้าซาร์เฟอร์ดินานด์ที่ 1 แห่งบัลแกเรีย
พระองค์ทรงเสกสมรสกับ เจ้าหญิงลูอีสแห่งเบลเยียม พระราชธิดาใน สมเด็จพระเจ้าเลออปอลที่ 2 แห่งเบลเยียม เมื่อวันที่ 4 กุมภาพันธ์ พ.ศ. 2418 ขณะเจ้าหญิงลูอีสมีพระชันษาเพียง 17 ปี โดยพระชายารับพระราชทานพระอิสริยยศที่ เจ้าหญิงฟิลิปแห่งซัคเซิน-โคบวร์คและโกทา มีพระบุตร 2 พระองค์คือ
การสมรสของทั้ง 2 ไม่เป็นที่น่าพอใจของพระราชบิดาในเจ้าหญิง เนื่องจากพระองค์ทรงมีความใกล้ชิดกับ ปรัสเซีย แต่การสมรสครั้งนี้เกิดขึ้นได้เพราะความเข้าพระราชหฤทัยของพระราชมารดาในพระชายา ชีวิตของทั้ง 2 ไม่ได้เรียบหรูและไม่มีความสุขนัก เนื่องจากเจ้าหญิงลูอีสทรงควบคุมพระจริยวัตรและทรงใช้เงินจากราชวงศ์ของพระองค์เป็นจำนวนมาก และหย่าขาดกันในที่สุด พระองค์ทรงใช้พระชนม์ชีพส่วนใหญ่ในปราสาทบราเกียร์ ก่อนจะสิ้นพระชนม์เมื่อวันที่ 3 กรกฎาคม พ.ศ. 2464 ขณะมีพระชันษา 77 ชันษา
กองพลเทลมัน
กองพลเทลมัน () เป็นกองพลของกองพลน้อยนานาชาติ ในช่วงสงครามกลางเมืองสเปน กองพลได้รับการตั้งชื่อตามผู้นำคอมมิวนิสต์เยอรมันที่ถูกคุมขัง แอ็นสท์ เทลมัน (เกิด 16 เมษายน 1886, ถูกประหารชีวิต 18 สิงหาคม 1944) กองพลมีกำลังพลรวมประมาณ 1,500 คน ส่วนใหญ่เป็นชาวเยอรมัน, ออสเตรีย, สวิส และสแกนดิเนเวีย กองพลได้ร่วมต่อสู้ในการป้องกันกรุงมาดริด ในบรรดาผู้บัญชาการกองพลเป็นนักเขียนชาวเยอรมัน, นักประวัติศาสตร์ และเจ้าหน้าที่ในช่วงสงครามโลกครั้งที่หนึ่ง Ludwig Renn (ต่อมาได้ไปเป็นเสนาธิการกองพลน้อยนานาชาติที่ 11) และเจ้าหน้าที่ปรัสเซียในช่วงสงครามโลกครั้งที่หนึ่ง Hans Kahle ซึ่งต่อมาได้รับการเลื่อนตำแหน่งให้เป็นผู้นำกองพันสาธารณรัฐที่ 45 กองพลเช่นกองพลน้อยนานาชาติโดยทั่วไป ยังดึงดูดการมีส่วนร่วมของปัญญาชน เช่นนักเขียนที่มีชื่อเสียง Willi Bredel ที่ได้กลายเป็นคอมมิสซาร์
รายการสัญลักษณ์ที่ใช้กับตรรกศาสตร์
สำหรับคณิตศาสตร์ สาขาตรรกศาสตร์แล้ว จะใช้สัญลักษณ์แทนสิ่งต่างๆ ซึ่งเป็นตัวเชื่อม/เงื่อนไขของประพจน์หรือประโยคเปิดนั้นๆ โดยแถวแรก จะเป็นสัญลักษณ์ แถวที่สอง จะเป็นเรื่องชื่อสัญลักษณ์/คำอ่านหมวดหมู่ และแถวที่สาม จะเป็นคำอธิบาย ส่วนแถวสุดท้าย จะเป็นการแสดงตัวอย่าง
สัญลักษณ์พวกนี้จัดเรียงตามลำดับค่ายูนิโคดสัญลักษณ์ต่อไปนี้ จะเป็นสัญลักษณ์ที่อาจจะไม่แสดงผลในคอมพิวเตอร์บางท่าน ซึ่งการที่จะแสดงผลได้ จำเป็นต้องมีฟอนต์ที่จำเป็นสำหรับหน้าเว็บเพจต่างๆ
ในปี 2014 โปแลนด์ ได้ใช้ formula_8แทน formula_9 และ formula_10แทน formula_11ในญี่ปุ่น บางทีมีการใช้ตัว แทนคำว่า "สรุปได้ว่า" หรือ "ผลก็คือ" เช่น "เราได้ทำการตรวจสอบแล้วว่าจะทำการขายสินค้าอะไรดี ⇒ เราจะไม่ขายอะไรทั้งนั้น" ส่วน แทนคำว่า "เปลี่ยนเป็น" เช่น "อัตราความสนใจเปลี่ยนไป คือ มีนาคม 20% → เมษายน 21%"
สมาคมฟุตบอลอุรุกวัย
สมาคมฟุตบอลอุรุกวัย () เป็นสมาคมฟุตบอลในประเทศอุรุกวัย ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอุรุกวัย มีสำนักงานตั้งอยู่ที่กรุงมอนเตวิเดโอ ก่อตั้งเมื่อวันที่ 30 มีนาคม ค.ศ. 1900 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1923 และเข้าร่วมกับสมาพันธ์ฟุตบอลอเมริกาใต้ เมื่อปี ค.ศ. 1916
สหพันธ์ฟุตบอลโปรตุเกส
สหพันธ์ฟุตบอลโปรตุเกส () หรือ แอฟือเปแอฟือ () เป็นสมาคมฟุตบอลในประเทศโปรตุเกส ดูแลการแข่งขันฟุตบอลลีก รวมถึงฟุตบอลทีมชาติโปรตุเกสและฟุตบอลหญิงทีมชาติโปรตุเกส มีสำนักงานตั้งอยู่ที่กรุงลิสบอน ก่อตั้งเมื่อวันที่ 31 มีนาคม ค.ศ. 1914
ซิดนีย์ สมิธ
พลเรือเอก เซอร์ วิลเลียม ซิดนีย์ สมิธ GCB, GCTE, KmstkSO, FRS (; เกิด 21 มิถุนายน ค.ศ. 1764 – 26 พฤษภาคม ค.ศ. 1840) เป็นนายทหารระดับสูงของราชนาวีบริติซ เป็นผู้ที่เคยเข้าในสงครามการปฏิวัติของฝรั่งเศส และสหรัฐ ในช่วงปลาย ซิดนีย์ได้รับยศให้เป็นพลเรือเอกแห่งราชนาวีบริติซ
นโปเลียน โบนาปร์ต ได้เคยกล่าวถึงซิดนีย์ว่า "ชายผู้นั้นทำให้ผมนึกถึงโชคชะตากรรมของผม"
ราชสมาคมฟุตบอลเบลเยียม
ราชสมาคมฟุตบอลเบลเยียม (; ; ) เป็นสมาคมฟุตบอลในประเทศเบลเยียม ดูแลการแข่งขันฟุตบอลลีก รวมถึงฟุตบอลทีมชาติเบลเยียม มีสำนักงานตั้งอยู่ที่กรุงบรัสเซลส์ ก่อตั้งเมื่อวันที่ 1 กันยายน ค.ศ. 1895 เป็นสมาชิกกลุ่มก่อตั้งของฟีฟ่า
วาตสลัฟ ฮาเวล
วาตสลัฟ ฮาเวล (; 5 ตุลาคม ค.ศ. 1936 18 ธันวาคม ค.ศ. 2011) เป็นรัฐบุรุษชาวเช็กเกีย นักเขียน และเป็นอดีตประธานาธิบดีประเทศเชโกสโลวาเกีย ตั้งแต่ปี ค.ศ. 1989 จนกระทั่งเป็นสาธารณรัฐเช็ก ในปี ค.ศ. 2003
ระบบทางหลวงฟิลิปปินส์
ระบบทางหลวงฟิลิปปินส์ ดำเนินการโดยกรมงานสาธารณะและทางหลวง ซึ่งได้แบ่งทางหลวงออกเป็น 3 ประเภท ได้แก่ ทางหลวงสายหลัก, ทางหลวงสายรอง และทางหลวงระดับที่สาม โดยทางหลวงที่เชื่อมระหว่างเมืองใหญ่จะระบุหมายเลข N1–N82 มีทั้งถนนทางเดี่ยวและทางคู่
ในปี ค.ศ. 2015 ประเทศฟิลิปปินส์มีถนนต่าง ๆ ดังต่อไปนี้
จากรายงานเมื่อปี ค.ศ. 2011 โดยการธนาคารพัฒนาเอเชีย พบว่าถนนส่วนต่อขยายของฟิลิปปินส์มีคุณภาพที่เทียบเท่าหรือดีกว่าถนนของประเทศเพื่อนบ้านในเอเชียตะวันออกเฉียงใต้ อย่างไรก็ตาม ระยะทางรวมของถนนที่ลาดยางในประเทศยังคงน้อยกว่าของประเทศเพื่อนบ้านอยู่
สโมสรฟุตบอลมาจิดะ เซลเวีย
สโมสรฟุตบอลมาจิดะ เซลเวีย () เป็นสโมสรฟุตบอลในญี่ปุ่น ตั้งอยู่ที่เมืองมาจิดะในเขตกรุงโตเกียว
มาจิดะรู้จักกันในชื่อ "บราซิลแห่งโตเกียว" อันเนื่องมาจากความนิยมฟุตบอล สโมสรก่อตั้งในปี ค.ศ. 1977 โดยสหพันธ์ฟุตบอลของเมืองมาจิดะ ช่วงแรกเป็นโรงเรียนฟุตบอลที่พัฒนานักเตะดาวรุ่งไปสู่นักเตะอาชีพ ต่อมาในปี ค.ศ. 1989 ได้กลายเป็นมาเป็นสโมสรฟุตบอลอาชีพที่เข้าร่วมแข่งขันในลีกโตเกียว
ในปี ค.ศ. 2009 สโมสรได้เพิ่มคำว่า "เซลเวีย" ในชื่อสโมสร โดยเซลเวียเกิดจากการรวมกันของคำว่า "เซลโกวา" (ชื่อต้นไม้ประจำเมืองมาจิดะ) และ "ซัลเวีย" (ชื่อหญ้าในสนามฟุตบอล)
เกาะโรเต
โรเต () หรือ โรตี () เป็นเกาะหนึ่งในหมู่เกาะซุนดาน้อยและเป็นท้องที่หนึ่งของจังหวัดนูซาเติงการาตะวันออก ประเทศอินโดนีเซีย มีตำนานเล่าว่า เกาะนี้ได้ชื่อว่า "โรเต" โดยบังเอิญเมื่อกะลาสีชาวโปรตุเกสคนหนึ่งซึ่งหลงทางได้มาถึงเกาะนี้ เขาถามชาวนาคนหนึ่งว่าที่นี่คือที่ไหน ชาวนาซึ่งพูดภาษาโปรตุเกสไม่ได้และประหลาดใจจึงแนะนำตัวเองว่าชื่อ "โรเต"
เกาะโรเตมีเนื้อที่ประมาณ 1,200 ตารางกิโลเมตร (463 ตารางไมล์) ตั้งอยู่ห่างจากชายฝั่งออสเตรเลียไปทางทิศตะวันตกเฉียงเหนือประมาณ 500 กิโลเมตร (311 ไมล์) และห่างจากหมู่เกาะแอชมอร์และคาร์เทียร์ไปทางทิศเหนือประมาณ 170 กิโลเมตร (106 ไมล์) เกาะนี้ตั้งอยู่ทางทิศตะวันตกเฉียงใต้ของเกาะติมอร์ ทางทิศเหนือจรดทะเลซาวู ทางทิศตะวันออกและทิศใต้จรดทะเลติมอร์ ทางทิศตะวันตกเป็นที่ตั้งของเกาะซาวูและเกาะซุมบา เกาะปามานา (อึนดานา) ทางทิศใต้เป็นเกาะที่อยู่ทางใต้สุดของอินโดนีเซียและเอเชีย เกาะโรเตและเกาะเล็ก ๆ ที่อยู่ใกล้เคียง เช่น เกาะปามานา เกาะอึนดาโอ มีฐานะเป็นอำเภอโรเตอึนดาโอซึ่งมีประชากรจำนวน 119,711 คน ตามข้อมูลสำมะโนประชากร ค.ศ. 2010
เกาะโรเตมีชายฝั่งที่เหมาะกับการโต้คลื่นอยู่บริเวณหมู่บ้านเน็มบราลา ทางทิศตะวันตกเฉียงใต้ของเกาะ ส่วนเมืองหลักของเกาะคือ บาอา ตั้งอยู่บริเวณชายฝั่งด้านเหนือ มีเรือข้ามฟากทุกวันจากเกาะนี้ไปยังกูปัง (เมืองหลักของจังหวัดนูซาเติงการาตะวันออก) ในติมอร์ตะวันตก โดยให้บริการแก่ทั้งผู้โดยสารในท้องถิ่นและนักท่องเที่ยว การเดินทางระหว่างบาอากับกูปังใช้เวลาประมาณ 2 ชั่วโมง
เกาะปามานา
ปามานา (), ดานา (), โดนา () หรือ อึนดานา () เป็นเกาะเล็ก ๆ ที่ไม่มีคนอยู่อาศัย ตั้งอยู่นอกชายฝั่งเกาะโรเตในหมู่เกาะซุนดาน้อย ประเทศอินโดนีเซีย และเป็นจุดใต้สุดของทวีปเอเชีย โดยมีพิกัดภูมิศาสตร์อยู่ที่เส้นขนานที่ 11 องศาใต้พอดี หมู่เกาะแอชมอร์และคาร์เทียร์ของออสเตรเลียอยู่ห่างออกไปไม่ไกลนักทางทิศใต้ ในทางการปกครอง เกาะนี้เป็นส่วนหนึ่งของอำเภอโรเตอึนดาโอ จังหวัดนูซาเติงการาตะวันออก
มีบางตำนานกล่าวว่า เกาะปามานาเคยมีคนอาศัยอยู่ในคริสต์ศตวรรษที่ 17 จนกระทั่งประชากรบนเกาะถูกสังหารหมู่เพื่อเป็นการแก้แค้น ร่างของพวกเขาถูกทิ้งลงในทะเลสาบ ตั้งแต่นั้นมาเกาะจึงถูกปล่อยทิ้งไว้ตามธรรมชาติ ปัจจุบันเกาะปามานาเป็นที่อาศัยของกวางบางชนิดและนกหลายชนิด และเป็นที่ที่เต่าทะเลจะขึ้นมาวางไข่ในแต่ละปี
เอมิลิโอ อิซากีร์เร
เอมิลิโอ อาร์ตูโร อิซากีร์เร ฮิรอน (; เกิด 10 พฤษภาคม ค.ศ. 1986) เป็นนักฟุตบอลชาวฮอนดูรัส ปัจจุบันเขาเล่นตำแหน่งกองหลังให้กับอัลฟัยฮาอ์ในซาอุดีอาระเบีย
อิซากีร์เรเริ่มต้นอาชีพกับสโมสรโมตากัว ต่อมาในปี ค.ศ. 2010 ได้ย้ายไปเซลติกด้วยค่าตัว 650,000 ปอนด์ เขาได้รับรางวัลถึง 4 รางวัลในฤดูกาลแรกที่สกอตแลนด์ เขาลงเล่นให้เซลติกกว่า 250 นัด และชนะเลิศสกอตติชพรีเมียร์ชิป 6 สมัยติดต่อกัน
ส่วนในนามทีมชาติ เขาลงเล่นทีมชาตินัดแรกในปี ค.ศ. 2007 เคยเข้าร่วมการแข่งขันฟุตบอลโลกสองครั้ง และโกลด์คัพในปี 2007
เจ้าหญิงมาเรีย เบียทริซแห่งซาวอย
เจ้าฟ้าหญิงมาเรีย เบียทริซแห่งซาวอย () ประสูติเมื่อวันที่ 2 กุมภาพันธ์ พ.ศ. 2487 ณ เนเปิลส์ อิตาลี พระราชธิดาพระองค์สุดท้องใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชนัดดาใน สมเด็จพระเจ้าอัลแบร์ที่ 1 แห่งเบลเยียม เมื่อพระองค์มีพระชันษา 3 ชันษา พระราชบิดาทรงราชย์ได้เพียง 9 เดือน ก็ถูกล้มล้างราชบัลลังก์ พระบรมวงศานุวงศ์เสด็จลี้ภัยไปประเทศโปรตุเกส โดยพระราชมารดาของพระองค์พร้อมด้วย พระภคินีและพระเชษฐาเสด็จพระราชดำเนินและเสด็จไปยังประเทศสวิตเซอร์แลนด์ ในขณะที่พระราชบิดาประทับในโปรตุเกส
เมื่อปี พ.ศ. 2510 พระองค์ทรงมีความประสงค์จะเสกสมรสกับ เมาริซิโอ อาเรนา นักแสดงชาวอิตาลี แต่ได้รับการคัดค้านจากครอบครัว ซึ่งพระราชบิดาให้เหตุผลว่าไม่เหมาะสมกัน จนกระทั่งปี 2511 ความสัมพันธ์ของทั้ง 2 ก็ยุติลง
ต่อมาพระองค์ทรงเสกสมรสกับ หลุยส์ ราฟาเอเล เรย์นา กอร์บาลัน อี ดิลยอน เมื่อวันที่ 1 เมษายน พ.ศ. 2513 และทรงหย่าในปี 2541 มีพระบุตรดังนี้
ซึ่งพระองค์ทรงประทับกับพระบุตรในประเทศเม็กซิโก ต่อมาเรื่องราวร้ายๆก็ถาโถมสู่พระองค์อย่างไม่หยุดหย่อน เริ่มด้วยการเสียชีวิตอย่างกระทันหันของพระโอรสคือ ราฟาเอล เรย์นา กอร์บาลัน อี ดิลยอน ด้วยวัยเพียง 23 ปีจากการตกตึกในแมสซาชูเซตต์ส ต่อมาเมื่อปี พ.ศ. 2542 หลุยส์ ราฟาเอเล เรย์นา กอร์บาลัน อี ดิลยอน อดีตพระสามีของพระองค์ก็ถูกฆาตกรรม โดยพระองค์ไม่ได้เสด็จไปร่วมงานพระศพในครั้งนี้
เจ้าหญิงมาเรีย ปีอาแห่งบูร์บง-ปาร์มา
เจ้าฟ้าหญิงมาเรีย ปีอาแห่งซาวอย เจ้าหญิงแห่งบูร์บง-ปาร์มา () ประสูติเมื่อวันที่ 27 กันยายน พ.ศ. 2477 ณ เนเปิลส์ อิตาลี ทรงเป็นพระราชธิดาพระองค์ใหญ่ใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม เป็นพระราชนัดดาใน สมเด็จพระเจ้าอัลแบร์ที่ 1 แห่งเบลเยียม เป็นพระภคินีใน เจ้าชายวิตตอรีโอ เอมานูเอเล เจ้าชายแห่งเนเปิลส์
เจ้าฟ้าหญิงมาเรีย ปีอาแห่งซาวอย เจ้าหญิงแห่งบูร์บง-ปาร์มา ทรงพบกับพระสวามีพระองค์แรกในอนาคตคือ เจ้าชายอเล็กซานเดอร์แห่งยูโกสลาเวีย (2467-2559) ซึ่งทรงล่องเรือยอร์ช ของเฟรเดอริกาแห่งฮาโนเวอร์ สมเด็จพระราชินีแห่งกรีซ ในวันที่ 22 สิงหาคม พ.ศ. 2497 ก่อนจะสมรสกันในไม่กี่ปีถัดมา โดยรับพระราชทานพระอิสริยยศเป็น เจ้าหญิงแห่งยูโกสลาเวีย พระชายา มีพระบุตรดังนี้
ก่อนจะทรงหย่ากันในปี พ.ศ. 2510 และสละพระอิสริยยศเจ้าหญิงแห่งยูโกสลาเวีย พระชายาด้วย ทรงเสกสมรสกับ เจ้าชายมิเชลแห่งบูร์บง-ปาร์มา พระอนุชาใน สมเด็จพระราชินีแอนน์แห่งโรมาเนีย และมีพระอิสริยยศที่ เจ้าหญิงแห่งบูร์บง-ปาร์มา พระชายา ในปี พ.ศ. 2520 แต่ไม่มีพระบุตร
เอตเอตเอตคะซีโน
เอตเอตเอตคะซีโน ซึ่งเดิมคือ คะซีโน-ออน-เน็ต เป็นกาสิโนออนไลน์ ที่ก่อตั้งขึ้นในปี พ.ศ. 2540 และตั้งอยู่ในยิบรอลตาร์ เป็นหนึ่งในกาสิโนทางอินเทอร์เน็ตที่เก่าแก่ที่สุด และในปี พ.ศ. 2556 ได้กลายมาเป็นกาสิโนออนไลน์รายแรกที่ได้รับใบอนุญาตในสหรัฐอเมริกา
"คะซีโน-ออน-เน็ต" ก่อตั้งขึ้นในปี 1997 โดยสองพี่น้อง Aaron และ Avi Shaked กับ Ron และ Shay Ben-Yitzhaq ซึ่งเป็นพี่น้องด้วยเช่นกัน Aaron Shaked กล่าวว่าเขาเกิดแนวคิดเกี่ยวกับกาสิโนออนไลน์ขึ้นในขณะที่เข้าร่วมการประชุมทางทันตกรรมในมงเต-การ์โล ในปี 1994 พระราชบัญญัติเขตการค้าเสรีและเขตอุตสาหกรรมส่งออกผ่านการอนุมัติในแอนติกาและบาร์บูดา ซึ่งเปิดทางให้กับการพัฒนาคาสิโนออนไลน์ที่ถูกกฎหมาย "คะซีโน-ออน-เน็ต" ถูกเปลี่ยนชื่อเป็น "เอตเอตเอตคะซีโน" ในปี 2010 เพื่อผสานรูปลักษณ์และความรู้สึกให้เป็นหนึ่งเดียวกันกับยี่ห้ออื่น ๆ ของเอตเอตเอตคะซีโน ในปี 2015 เว็บไซต์ได้รับใบอนุญาตและเปิดดำเนินการในยิบรอลตาร์ นิวเจอร์ซีย์ เดนมาร์ก สเปน และในอีกหลายประเทศและหลายดินแดน
เอตเอตเอตคะซีโนเป็นผู้สนับสนุนหลักของเวิลด์ซีเนียร์แชมเปียนชิป 2013 ในรายการสนุกเกอร์ นิตยสาร Gaming Intelligence อธิบายว่า เอตเอตเอตคะซีโนเป็น "กาสิโนที่แท้จริงเพียงหนึ่งเดียวทั่วยุโรป" เอตเอตเอตคะซีโนได้รับรางวัลตรารับรอง eCOGRA's "Safe and Fair"
เนื่องมาจากพระราชบัญญัติแห่งรัฐสภาสหรัฐ ในเดือนตุลาคม 2006 บริษัทเกมออนไลน์ต่าง ๆ ถูกบังคับให้เข้ามาอยู่ในตลาดสหรัฐ ส่งผลให้เว็บไซต์เหล่านี้จำนวนมากออกสู่ตลาดสหรัฐ
ในเดือนมีนาคม 2013 คณะกรรมการกำกับการเล่นเกมในเนวาดา มอบใบอนุญาตให้เอตเอตเอตคะซีโนเป็น "ผู้ให้บริการเกมแบบอินเตอร์แอ็กทิฟ" ทำให้เป็นบริษัทแรกซึ่งให้บริการการพนันออนไลน์โดยเฉพาะที่ได้รับใบอนุญาตจากทุกเขตอำนาจศาลของสหรัฐอเมริกา 
ในเดือนมกราคมปี 2011 สภานิติบัญญัติแห่งรัฐนิวเจอร์ซีย์ ผ่านร่างกฎหมายที่ได้รับการสนับสนุนจาก Raymond Lesniak เพื่ออนุญาตให้พลเมืองของนิวเจอร์ซีย์ที่อายุเกิน 21 ปีเล่นการพนันออนไลน์ได้
ในเดือนสิงหาคมปี 2013 เอตเอตเอตคะซีโนได้ลงนามในข้อตกลงกับ Caesars Entertainment Corporation ผ่านเครือข่าย All American Poker Network (AAPN) ซึ่งเป็นบริษัทร่วมทุนกับ Avenue Capital ส่งผลให้เอตเอตเอตคะซีโนสามารถนำเสนอผลิตภัณฑ์ที่มีตราสินค้าของตัวเองได้ในรัฐนิวเจอร์ซีย์ 
เอตเอตเอตคะซีโนเผยแพร่ผลการตรวจสอบบัญชีสาธารณะของเปอร์เซ็นต์การจ่ายเงินรายเดือนของกาสิโนและเปอร์เซ็นต์การจ่ายเงินของแต่ละเกม รวมถึงเปอร์เซ็นต์การจ่ายเงินทั้งหมดของเอตเอตเอตคะซีโน อัตราการจ่ายเงินของเอตเอตเอตคะซีโนอยู่ที่ 95.1%
ยศทหารนอร์เวย์
ยศทางทหารและอินทรธนูแห่งนอร์เวย์ ได้มีการเปลี่ยนเป็นรูปแบบใหม่ในวันที่ 1 มิถุนายน พ.ศ. 2559 โดยถือเป็นการเปลี่ยนระบบครั้งแรกนับตั้งแต่ พ.ศ. 2518
มิสลาว
มิสลาว หรือ นางสาวลาว ( ; ลาว : ມີສລາວ ຫຼື ນາງສາວລາວ) เป็นการประกวดนางงามในประเทศลาว โดยมี ดร. หงคำ สุวันนะวง เป็นผู้อำนวยการกองประกวด ซึ่งจัดขึ้นเป็นประจำทุกปีและได้มีการถ่ายทอดสดทางช่อง TV Lao HDMiss Laos ນາງສາວລາວ ມີສລາວ ที่เฟซบุ๊ก
รายชื่อตัวละครในตำนานวีรบุรุษแห่งกาแล็กซี
รายชื่อตัวละครใน "ตำนานวีรบุรุษแห่งกาแล็กซี"
นีโคไล ออร์ตรอฟสกี
นีโคไล อะเลคเซเยวิช ออร์ตรอฟสกี (; ) เป็นนักเขียนแนวสัจนิยมสังคมนิยมชาวโซเวียตเซื่อสายยูเครนโดยกำเนิด เขาเป็นที่รู้จักจากนวนิยาย "วีรชนบนเส้นทางปฏิวัติ"
ออร์ตรอฟสกีเกิดในหมู่บ้าน Viliya (ปัจจุบันคือหมู่บ้านใน Ostroh Raion แคว้นริฟเน) ใน Volhynian Governorate (Volhynia) ซึ่งเป็นส่วนหนึ่งของจักรวรรดิรัสเซีย เข้าสู่ครอบครัวชนชั้นแรงงานยูเครน เขาเข้าเรียนที่โรงเรียนจนกระทั่งเขาอายุเก้าขวบและเป็นนักเรียนเกียรติยศ ในปี 1914 ครอบครัวของเขาย้ายไปอยู่ที่เมืองรถไฟ Shepetivka (ปัจจุบันอยู่ที่แคว้นคเมลนิตสกี) ที่ออร์ตรอฟสกีเริ่มทำงานในห้องครัวที่สถานีรถไฟแล้วกลายเป็นเพื่อนร่วมงานของผู้คุมเตาและช่างไฟฟ้าที่สถานีไฟฟ้า ในปี 1917 ตอนอายุ 13 เขาได้เข้าร่วมกับพรรคบอลเชวิค ในช่วงเวลาเดียวกันเขาเริ่มเป็นโรคข้อกระดูกสันหลังอักเสบชนิดติดยึด ซึ่งต่อมาเขาจะตาบอดและเป็นอัมพาต
ตามประวัติอย่างเป็นทางการเมื่อเยอรมันยึดครองเมืองในฤดูใบไม้ผลิของปี 1918 ออร์ตรอฟสกีทำธุระกับกลุ่มบอลเชวิคท้องถิ่นใต้ดิน ในเดือนกรกฎาคม 1918 เขาได้เข้าร่วม Komsomol และกองทัพแดงในเดือนสิงหาคม เขาทำหน้าที่ในกองทหารม้า Kotovsky ในปี 1920 มีรายงานว่าเขาได้รับบาดเจ็บใกล้นครลวีฟ และเป็นผู้ติดเชื้อไทฟอยด์ เขากลับมายังกองทัพเพียงเพื่อจะได้รับบาดเจ็บอีกครั้งและถูกปลดประจำการในพื้นที่การแพทย์ อย่างไรก็ตามในอัตชีวประวัติที่เขียนโดย ออร์ตรอฟสกีตัวเขาไม่ได้กล่าวถึงว่าเขาได้ทำหน้าที่ในกองทัพแดง
ในปี 1921 เขาเริ่มทำงานในโรงงานรถไฟแห่งเคียฟในฐานะช่างไฟฟ้าและเป็นเลขานุการ Komsomol ท้องถิ่น
ความทุกข์ทรมานจากโรคไขข้อและไข้รากสาดใหญ่ ในเดือนสิงหาคม 1922 เขาถูกส่งตัวไป Berdyansk รีสอร์ทบนทะเลอะซอฟเพื่อรักษาตัว ในเดือนตุลาคม 1922 เขาประกาศอย่างเป็นทางการว่าไม่ถูกต้อง อย่างไรก็ตามเขายังคงทำงานอยู่ ในปี 1923 เขาได้รับแต่งตั้งให้เป็นผู้บัญชาการกองกำลังฝึกกองพันที่ 2 ของกองทัพแดงและเลขาธิการ Komsomol ที่ Berezdov ในยูเครนตะวันตก และเขาเข้าร่วมกับพรรคคอมมิวนิสต์ในเดือนสิงหาคม 1924 ในปี 1925 สุขภาพของเขาแย่ลงอย่างรวดเร็ว เขาเดินไปที่นครคาร์คอฟเพื่อรับการรักษาพยาบาล และในเดือนพฤษภาคม 1926 เขาไปที่ Sanatorium ในไครเมีย โดยในเดือนธันวาคม 1926 ปัญหาปวดข้อของเขาได้เกือบหายลง ในเดือนธันวาคม 1927 ออร์ตรอฟสกีเริ่มเรียนทางจดหมายที่วิทยาลัยคอมมิวนิสต์สเวียร์ดลอฟในกรุงมอสโกจนเขาสำเร็จการศึกษา และในเดือนมิถุนายน 2472 ออร์ตรอฟสกีได้สูญเสียการมองเห็น
ในปี 1930 ถึงแม้ว่าตาเขาจะบอดและไม่สามารถเคลื่อนตัวได้ ออร์ตรอฟสกีก็เริ่มเขียนนวนิยายเรื่องแรกเรื่อง "วีรชนบนเส้นทางปฏิวัติ" ซึ่งกลายเป็นที่รู้จักและมีอิทธิพลในโลกคอมมิวนิสต์ นอกจากนี้เขายังเขียนบทความเกี่ยวกับหนังสือพิมพ์และวารสาร และพูดบ่อย ๆ ทางวิทยุ ในเดือนเมษายน 2475 เขาก็กลายเป็นสมาชิกของสโมสรนักเขียนชนกรรมาชีพสาขามอสโก และในเดือนมิถุนายน 1934 เขาเข้าร่วม Union of Soviet Writers และในวันที่ 1 ตุลาคม 1935 ออร์ตรอฟสกีได้รับเครื่องอิสริยาภรณ์เลนิน
หลังจากความทุกข์ทรมานเป็นเวลาหลายปีเนื่องจากเป็นอัมพาตความเจ็บป่วยและตาบอดเนื่องจากโรคกระดูกสันหลังร้าวที่ทำให้เกิดกระดูกต้นขาพิการและภาวะแทรกซ้อนหลังเกิดอาการไทฟอยต์ ออร์ตรอฟสกีก็เสียชีวิตลงในวันที่ 22 ธันวาคม 1936 สิธิอายุ 32 ปี การตายของเขาทำให้เขาไม่สามารถประพันธ์นวนิยายเล่มที่สอง "Born of the Storm" ซึ่งเกี่ยวกับสงครามกลางเมืองรัสเซียในยูเครนให้เสร็จลงได้
ฟองอากาศอุดหลอดเลือด
ฟองอากาศอุดหลอดเลือด () เป็นภาวะมีสิ่งหลุดอุดหลอดเลือดชนิดหนึ่ง ที่เกิดจากมีฟองอากาศหรือฟองของแก๊สอื่นๆ หลุดเข้าไปในระบบไหลเวียนเลือด ในมนุษย์อาจเกิดได้จากระหว่างผ่าตัด การขยายมากเกินไปของปอด (การบาดเจ็บจากแรงกดดัน) การลดความกดอากาศเร็วเกินไป และสาเหตุอื่นๆ
ถนนเอปีฟานีโอ เด ลอส ซันโตส
ถนนเอปีฟานีโอ เด ลอส ซันโตส (; ตัวย่อ EDSA) เป็นถนนกึ่งวงแหวนรอบมะนิลา ประเทศฟิลิปปินส์ ถือเป็นถนนสายสำคัญของเมโทรมะนิลา ผ่านเมืองต่าง ๆ ในเขตปริมณฑลทั้งหมด 6 เมือง ได้แก่ คาโลโอคัน, เกซอนซิตี, ซันฮวน, มันดาลูโยง, มากาตี และปาไซ โดยถนนตั้งชื่อตามเอปีฟานีโอ เด ลอส ซันโตส ซึ่งเป็นนักวิชาการ ถนนเชื่อมต่อระหว่างทางด่วนลูซอนเหนือทางทิศเหนือกับทางด่วนลูซอนใต้ทางทิศใต้ เป็นถนนสายยาวที่สุดและมีการจราจรหนาแน่นที่สุดในเขตปริมณฑล โดยมีระยะทาง
ซไวเกน คานาซาวะ
ซไวเกน คานาซาวะ (ツエーゲン金沢 "Tsuēgen Kanazawa") เป็นสโมสรฟุตบอลญี่ปุ่น ตั้งอยู่ที่เมืองคานาซาวะ จังหวัดอิชิกาวะ ปัจจุบันเล่นในเจลีก ดิวิชัน 2
คำว่า "ซไวเกน" เป็นคำประสมภาษาเยอรมัน ระหว่างคำว่า "ซไว" ที่แปลว่าเลขสอง และ "เกน" ที่แปลว่าก้าวหน้า ส่วนคำว่า "ซไวเกน" แปลว่า "กิ่งก้าน" สัญลักษณ์ของสโมสรเป็นรูปดอกลิลลี
เจ้าหญิงมาเรีย อิซาเบลลาแห่งซาวอย-เจนัว
เจ้าหญิงมาเรีย อิซาเบลลาแห่งซาวอย-เจนัว () ประสูติเมื่อวันที่ 23 มิถุนายน พ.ศ. 2486 ณ โรม อิตาลี เป็นพระธิดาเพียงพระองค์เดียวใน เจ้าชายยูจีโน ดยุกแห่งเจนัว และ เจ้าหญิงลูเซียแห่งบูร์บง-ซิซิลีทั้งสอง ด้วยการที่พระบิดาไม่มีพระโอรสสืบพระอิสริยยศ ดยุกแห่งเจนัว จึงทำให้พระอิสริยยศนี้สิ้นสุดลงที่พระบิดาของพระองค์นั่นเอง พระองค์ทรงเป็นสมาชิกราชวงศ์ซาวอย ซึ่งเป็นสาขาหลักของราชวงศ์ซาวอย-เจนัว พระองค์ทรงมีพระอิสริยยศที่ เจ้าหญิงแห่งเจนีว เจ้าหญิงแห่งอิตาลี ตั้งแต่แรกประสูติ พร้อมฐานันดรรอยัลไฮเนส
พระองค์ทรงเสกสมรสกับสามัญชนนามว่า อัลเบิร์ตโต ฟลิโล เมื่อวันที่ 29 เมษายน พ.ศ. 2514 ณ โลซาน สวิตเซอร์แลนด์ มีพระบุตรดังนี้
ซูเปอร์คาสเซิลวาเนีย IV
ซูเปอร์คาสเซิลวาเนีย IV () เป็นวิดีโอเกมที่ผลิตขึ้นในปี ค.ศ. 1991 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับซูเปอร์แฟมิคอม.
ตามพื้นฉากที่เหมือนกับ"คาสเซิลวาเนีย"สำหรับแฟมิคอม, เกมนี้จัดขึ้นในปี พ.ศ. 2234 ทรานซิลเวเนีย, ที่ซึ่งนักล่าแวมไพร์ไซม่อน เบลมอนต์ต้องปราบแวมไพร์แดรกคูล่า.
มณฑิรา เปี่ยมรัตนวงศ์
มณฑิรา เปี่ยมรัตนวงศ์ ชื่อเล่น แพร เป็นนักแสดง นางแบบชาวไทยสังกัดช่อง 7 เอชดี เข้าสู่วงการจากการประกวด ไทยซูเปอร์โมเดล 2009 โดยได้รับรางวัลชนะเลิศ
แพร มณฑิรา จบการศึกษาระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เริ่มเข้าวงการบันเทิง ประกวดเวทีไทยซุปเปอร์โมเดลคอนเทสต์ปี 2009 ได้รางวัลชนะเลิศ
นับเป็นสุดยอดนางแบบดาวรุ่งคนที่ 8 ของประเทศจากเวที ไทยซุปเปอร์โมเดลคอนเทสต์ รับเงินรางวัล 300,000 บาท รถยนต์ TOYOTA ALTIS รุ่น 1.6 G A/T และ ของรางวัล
อื่นๆ จากผู้สนับสนุนอีกมากมาย พร้อมโอกาสสำคัญบนถนนสายแฟชั่น และการก้าวสู่เวทีระดับสากล ในขณะที่ผู้ผ่านเข้ารอบอีก 9 คน รับสิทธิ์เข้าร่วมประกวด The AsiaPacific Super Model 2009 หลังจากนั้นเจ้าตัวก็รับงานในเส้นทางนางแบบและถ่ายแบบอย่างต่อเนื่อง สาว แพร บอกว่าไอเท็มที่ทำให้มั่นใจในการเดินแบบ คือ รองเท้า เพราะต้องเดินไปกับมัน ถ้ามีรองเท้าคู่ใจก็เหมือนมีคนรองรับ ทำให้เกิดความมั่นใจในการเดิน และทำให้โชว์ออกมาดีต่อมามีผลงานละครเรื่องแรกกับทางช่อง 7 HD คือ ฉันทนาสามช่า และผลงานละครอีกมายจนมีผลงานละครต่อเนื่อง
ซินเหียนเอ๋ง
"หน้านี้เป็น"ชื่อบุคคลจีน "นามสกุลคือ" ซินซินเหียนเอ๋ง (, 191–269) เป็นตัวละครหญิงซึ่งปรากฏตัวในหนังสือสามก๊กฉบับเจ้าพระยาพระคลัง(หน) ตอนที่ 79 ซึ่งเป็นตอนท้าย ๆ ของเรื่อง ตัวละครหลัก ๆ อย่าง โจโฉ เล่าปี่ ขงเบ้ง ก็ล้มตายไปแล้ว ส่วนสุมาอี้ก็กำลังจะทำรัฐประหารยึดอำนาจโจซอง เริ่มก้าวขึ้นสู้อำนาจอย่างเต็มตัว ส่วนซินเหียนเอ๋ง ก็โผล่มาแค่ไม่กี่บรรทัด จึงไม่ค่อยมีใครรู้จักนางมากนัก
ซินเหียนเอ๋ง (ค.ศ.191–269) เป็นชาวเมืองหยางไช่ ตำบลหยิ่งชวน ลูกสาวของซินผี ขุนนางวุยก๊กของโจโฉแห่งยุคสามก๊ก เป็นพี่สาวของซินเป นายทหารในสังกัดของโจซอง
ซินเหียนเอ๋ง มีสติปัญญาในการอ่านเขียน ผิดแปลกจากสตรีทั่วไปในยุคนั้น ครั้นเมื่ออายุได้ 16 ปี ก็แต่งงานกับเอียวตันชาวเมืองไท่ซาน
ในปี ค.ศ.217 โจโฉแต่งตั้งโจผีเป็นรัชทายาท ซินผีจึงเล่าให้ซินเหียนเอ๋งฟังว่า โจผีมีความยินดีเป็นอันมาก แต่ทว่านางซินเหียนเอ๋งกลับกล่าวว่า โจผีควรจะต้องเสียใจมากกว่า เพราะในอนาคตเขาจะต้องแบกรับภารกิจอันหนักหนาสาหัสต่อจากบิดา ซึ่งก็เป็นความจริงเพราะในยุคของโจผี บ้านเมืองไม่ได้มีความเจริญก้าวหน้าแต่อย่างใด
ในปี ค.ศ.234 ขงเบ้งยกทัพมารบกับสุมาอี้ที่ทุ่งอู่จั้งหยวน แต่สุมาอี้ไม่ยอมออกรบ ขงเบ้งจึงส่งเสื้อชั้นในสตรีให้สุมาอี้ เพื่อหวังยั่วยุให้ออกรบ สุมาอี้จึงเขียนจดหมายขอพระบรมราชานุญาตจากพระเจ้าโจยอย ขอยกทัพออกจากค่ายไปตีขงเบ้ง ซินผีรู้ข่าวก็ไปเล่าให้ลูกสาวฟัง นางซินเหียนเอ๋งจึงกล่าวอย่างจริงจังและขึงขังว่า
"ชะตากรรมของบ้านเมืองขึ้นอยู่กับกองทัพ หากนายทัพใส่ใจกับเรื่องไร้สาระ ยกพลเข้ารบด้วยโทสะ หายนะย่อมบังเกิด การเช่นนี้หาควรไม่
ซินผีได้ฟังลูกสาวว่าดังนี้ ก็นำความไปกราบทูลพระเจ้าโจยอย ให้ทรงห้ามมิให้สุมาอี้ยกทัพตามคำขอ และให้ตั้งรับอยู่ในค่ายอย่างมั่นคง ซึ่งปรากฏว่าในเวลาไม่กี่เดือนต่อมา ขงเบ้งก็ป่วยตายและทหารจ๊กก็จำต้องยกทัพกลับ
หากครั้งนั้นสุมาอี้ออกรบ คนที่ตายก่อน อาจไม่ใช่ขงเบ้ง...
ซินเหียนเอ๋ง เป็นป้าของเอียวเก๋า ยอดขุนพลคนหนึ่งในช่วงท้ายยุคสามก๊ก นางเฝ้าอบรมสั่งสอนหลานชายตั้งแต่ยังเล็ก และเมื่อเติบใหญ่เข้ารับราชการก็คอยเตือนว่าอย่าไปสนิทชิดเชื้อกับจงโฮย แม่ทัพใหญ่ฝ่ายวุย เพราะคนผู้นี้มีนิสัยละโมบโลภมาก ทะเยอทะยาน ภายภาคหน้าจะก่อกบฏ
ต่อมาในปี ค.ศ.264 หลังจากที่วุยก๊กตีจ๊กก๊กจนล่มสลายแล้ว จงโฮยตั้งตนเป็นใหญ่และก่อกบฏ ตรงตามคำของซินเหียนเอ๋งว่า
ในหนังสือสามก๊กฉบับเจ้าพระยาพระคลัง(หน) ซินเหียนเอ๋ง มีบทบาทสั้น ๆ อยู่ในตอนที่ 79 โดยนางได้เตือนน้องชาย ซินเป ไม่ให้ละทิ้งโจซองแม้สุมาอี้จะทำรัฐประหารยึดอำนาจจากโจซองมาได้สำเร็จว่า"ธรรมดาชาติทหารนี้สัตย์ซื่อ เมื่อผู้เป็นนายตกทุกข์ได้ยาก จะละทิ้งก็หาควรไม่"
ซึ่งในหนังสือสามก๊ก ได้บรรยายคำพูดของซินเหียนเอ๋งไว้ว่า
"ธรรมดาชาติทหารนี้สัตย์ซื่อ เราเป็นบ่าวโจซองมาช้านาน ครั้นเห็นว่าโจซองจะแพ้แก่สุมาอี้เราจะเข้าด้วยสุมาอี้ นานไปสุมาอี้ก็จะหาเลี้ยงเราไม่ ถึงมาทว่าโจซองจะเป็นประการใด เราจำจะไปหาโจซองจึงจะควร
ซินเปเชื่อคำพี่สาว และหนีออกจากค่ายไปหาโจซอง ซึ่งในเวลาต่อมา แม้นว่าสุมาอี้ปราบโจซองและสังหารพรรคพวกมากมาย แต่กลับไว้ชีวิตแก่ซินเป ทั้งยังให้รับราชการตามเดิม เพราะเห็นว่ามีความซื่อสัตย์จงรักภักดีต่อผู้เป็นนาย สมควรแก่การยกย่อง
ซินเปจึงรอดตาย เพราะคำแนะนำของพี่สาว
https://www.samkok911.com/2017/11/xin-xianying.html
ทางหลวงแม็คอาร์เทอร์
ทางหลวงแม็คอาร์เทอร์ () หรือ ถนนมะนิลาเหนือ (; MNR) เป็นถนนสายหลักทางตะวันตกเฉียงเหนือของเกาะลูซอน ประเทศฟิลิปปินส์
ทางหลวงแม็คอาร์เทอร์มีความกว้างตั้งแต่ 2-8 ช่องจราจร ระยะทาง เริ่มต้นตั้งแต่อนุสาวรีย์โบนิฟาซิโอในเมืองคาโลโอคัน ไปสิ้นสุดที่จังหวัดฮีลากังอีโลโคสทางภาคเหนือของฟิลิปปินส์ ผ่านเมืองสำคัญสามแห่งในเมโทรมะนิลา (คาโลโอคัน, มาลาโบน และบาเลนซูเวลา) ผ่านสามจังหวัดในเขตกิตนางลูโซน (บูลาคัน, ปัมปังกา และตาร์ลัก) และผ่านอีกสี่จังหวัดในเขตอีโลโคส (ปังกาซีนัน, ลาอูนีโยน, ตีโมกอีโลโคส และฮีลากังอีโลโคส)
จิระวดี อิศรางกูร ณ อยุธยา
จิระวดี อิศรางกูร ณ อยุธยา ชื่อเล่น อ้อย นักแสดงชาวไทยสังกัดค่าย กันตนา และศิลปินแห่งชาติเป็นบุตรสาวของมารศรี อิศรางกูร ณ อยุธยา และมีพี่น้องชื่อ อรสา อิศรางกูร ณ อยุธยา และ จีรศักดิ์ อิศรางกูร ณ อยุธยา นักแสดงศิลปินแห่งชาติ มีบุตรชายชื่อ ณัฏฐพล อิศรางกูร ณ อยุธยา เธออยู่วงการบันเทิงมานานกว่า40ปีมีผลงานงานมาแล้วหลายเรื่อง มีผลงานเด่นอีสา, บัวแล้งน้ำ,หนุ่มทิพย์ ผลงานหนังไทยและภาพยนตร์ไทยเพียงหนึ่งคำเป็นต้น
โจนิ ปาลาซิโอส
โจนิ เอวโลฮิโอ ปาลาซิโอส ซัวโซ (; เกิด 20 ธันวาคม ค.ศ. 1986) เป็นนักฟุตบอลชาวฮอนดูรัส ปัจจุบันเล่นตำแหน่งกองหลังให้กับสโมสรโอลิมเปีย ซึ่งเป็นเพียงสโมสรเดียวในการค้าแข้งของเขา
ปาลาซิโอสลงเล่นนัดแรกให้กับทีมชาติฮอนดูรัสในเดือนกรกฎาคม ค.ศ. 2009 ซึ่งเป็นการแข่งขันโกลด์คัพ นัดที่พบกับเกรนาดา และได้ลงเล่นในฟุตบอลโลกรอบคัดเลือก 1 นัด และยังได้ลงเล่นในฟุตบอลชิงแชมป์อเมริกากลางเมื่อปี 2011
ในฟุตบอลโลก 2010 ที่ประเทศแอฟริกาใต้ สามพี่น้องปาลาซิโอส ได้แก่ เยร์ริ, โจนิ และวิลซอน ถูกเรียกตัวติดทีมชาติทั้งหมด นับเป็นสามพี่น้องกลุ่มแรกที่ติดทีมชาติใดชาติหนึ่งในการแข่งขันฟุตบอลโลก อย่างไรก็ตาม โจนิไม่ได้ลงเล่นในการแข่งขันนั้นเลยแม้แต่นัดเดียว
เขามีพี่น้องอีก 4 คน ได้แก่ มิลตอน, เยร์ริ, วิลซอน และเอดวิน
ในวันที่ 30 ตุลาคม ค.ศ. 2007 เอดวิน (อายุ 14 ปี) ถูกลักพาตัวในลาเซย์บา และเสียชีวิตในอีก 1 ปี 7 เดือนถัดมาที่โอโมอา
แกรก อูลา
แกรก อูลา (; เกิด 19 กรกฎาคม ค.ศ. 1988) เป็นนักฟุตบอลอาชีพชาวฝรั่งเศส ปัจจุบันเขาเล่นตำแหน่งกองกลางตัวรุกให้กับแอร์ฟอร์ซ เซ็นทรัลในไทยลีก
ในเดือนมิถุนายน ค.ศ. 2018 อูลาได้ย้ายมาร่วมทีมแอร์ฟอร์ซ เซ็นทรัลในไทยลีก ต่อมาวันที่ 13 มิถุนายน เขาทำประตูแรกให้กับสโมสรในการแข่งขันฟุตบอลถ้วยลีกคัพ นัดที่แอร์ฟอร์ซบุกไปชนะมหาวิทยาลัยเกษตรศาสตร์ 4-3 โดยในนัดนั้นเขาทำได้ 2 ประตู และในวันที่ 30 มิถุนายน ค.ศ. 2018 อูลาทำประตูแรกในไทยลีก นัดที่แอร์ฟอร์ซเปิดบ้านแพ้พัทยา ยูไนเต็ด 2-3
วิลเลียม เอนรีเก โรดรีเกส ดา ซิลวา
วิลเลียม เอนรีเก โรดรีเกส ดา ซิลวา (; เกิด 28 มกราคม ค.ศ. 1992) เป็นนักฟุตบอลอาชีพชาวบราซิล ปัจจุบันเขาเล่นตำแหน่งกองหน้าให้กับเชียงราย ยูไนเต็ดในไทยลีก
ในเดือนมิถุนายน ค.ศ. 2018 วิลเลียมได้ย้ายมาร่วมทีมเชียงราย ยูไนเต็ดในไทยลีก ต่อมาวันที่ 9 มิถุนายน เขาทำประตูแรกให้กับสโมสรในนัดที่เชียงรายเปิดบ้านเอาชนะสุโขทัย 4-0 โดยเขาลงมาเล่นแทนชัยวัฒน์ บุราณในนาทีที่ 66 และในวันที่ 1 กรกฎาคม ค.ศ. 2018 นัดที่เชียงรายบุกไปชนะราชบุรี มิตรผล 4-0 วิลเลียมมีส่วนร่วมในการทำประตู 3 จาก 4 ลูก โดยเขาทำแอสซิสต์ไปทั้งหมดสามครั้ง
สโมสรฟุตบอลเลสเตอร์ซิตีในฤดูกาล 2018–19
ฤดูกาล 2018–19 เป็นฤดูกาลที่ 114 ในระบบฟุตบอลลีกอังกฤษและเป็นฤดูกาลที่ 51 อย่างไม่เป็นทางการในระดับสูงของฟุตบอลอังกฤษ. ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สี่ติดต่อกันเช่นเดียวกับ เอฟเอคัพ และ อีเอฟแอลคัพ.
เลสเตอร์ ซิตี ได้ประกาศออกมาว่าพวกเขาจะลงเล่นเกมกระชับมิตร ปรี-ซีซั่น พบกับ นอตส์เคาน์ตี, บาเลนเซีย และ ลีล.
เมื่อวันที่ 14 มิถุนายน ค.ศ. 2018, โปรแกรมการแข่งขันสำหรับฤดูกาล 2018–19 ที่กำลังจะมาถึงได้ประกาศออกมาเป็นที่เรียบร้อยแล้ว.
โดนิส เอสโกเบร์
โดนิส ซาลาติเอล เอสโกเบร์ อิซากีร์เร (; เกิด 3 กุมภาพันธ์ ค.ศ. 1981) เป็นผู้รักษาประตูฟุตบอลชาวฮอนดูรัส ปัจจุบันเล่นให้กับสโมสรโอลิมเปียและทีมชาติฮอนดูรัส
เอสโกเบร์ลงเล่นทีมชาตินัดแรกในเดือนพฤษภาคม ค.ศ. 2002 ซึ่งเป็นนัดกระชับมิตรที่พบกับญี่ปุ่น เขาลงเล่นในฟุตบอลโลกรอบคัดเลือกทั้งหมด 2 นัด และได้ลงเล่นในฟุตบอลชิงแชมป์ภูมิภาคอเมริกากลางเมื่อปี 2003 และ 2007 ลงเล่นในโกลด์คัพเมื่อปี 2009 และ 201 และลงเล่นในฟุตบอลโลก 2010 ที่ประเทศแอฟริกาใต้
ในการแข่งขันระดับทีมชาติส่วนใหญ่ เอสโกเบร์จะเป็นตัวสำรอง ส่วนตำแหน่งตัวจริงจะเป็นของโนเอล บายาดาเรส
อัลเฟรโด เมฮิอา
อัลเฟรโด อันโตนิโอ เมฮิอา เอสโกบาร์ (; เกิด 3 เมษายน ค.ศ. 1990) เป็นนักฟุตบอลกองกลางชาวฮอนดูรัส ปัจจุบันเล่นให้กับสโมสรซันซีในกรีซและทีมชาติฮอนดูรัส
เมฮิอามีส่วนร่วมกับทีมชาติชุดเยาวชนในการแข่งขันฟุตบอลโลกเยาวชนอายุไม่เกิน 17 ปี 2007, ฟุตบอลโลกเยาวชนอายุไม่เกิน 20 ปี 2009 และโอลิมปิกฤดูร้อน 2012
เมฮิอาลงเล่นนัดแรกให้กับทีมชาติชุดใหญ่ในเดือนมกราคม ค.ศ. 2011 โดยเป็นการแข่งขันชิงแชมป์ภูมิภาคอเมริกากลาง นัดที่พบกับคอสตาริกา นอกจากนี้ยังได้ลงเล่นในโกลด์คัพเมื่อปี 2011
แก๊งมือปราบพิฆาตทรชน
แก๊งมือปราบพิฆาตทรชน () เป็นชุดละครโทรทัศน์แนวอาชญากรรม ทริลเลอร์ ออกอากาศทางช่อง ABC ในสหรัฐอเมริกา นำแสดงโดย ปรียันกา โชปรา, จอช ฮอปกินส์, เจค แมคลาฟลิน, อวนจานู เอลลิส, ยัสมิน เอล มิสซรี, โจฮานนา แบรดดี, เทต เอลลิงตัน, เกรแฮม โรเจอร์ส, แอนนาเบลล์ เอคอสต้า, รัสเซลล์ โทวีย์, เพิร์ล ทูซี่, แบลร์ อันเดอร์วูด, มาลี มัตลิน, อลัน พอเวลล์ ในไทยออกอากาศทางช่อง โมโน 29